Kjennetegn
Repetisjonsstrategier eller memoreringsstrategier (Udir, 2019) er
– Strategi: Å huske, memorere eller øve.
– Formål: å lære og huske faktakunnskap, gjengi ordrett.
– Eksempler: lære seg gloser, faguttrykk, navn på gjenstander.
– Teoretisk forankring: Forankret i kognitiv psykologi og handler om å gjenta kodingen i arbeidsminnet så mange ganger at lagringen i langtidsminnet forsterkes (Kilde: Imsen, 2014: 132).
Opplæring og veiledning i bruk av repetisjonsstrategier
- Metoder for morsom bruk av repetisjonsstrategier? Quiz?
- Elevene kan velge hvilke repetisjonsstrategier de mener passer best for seg selv: Noen hører seg selv, mens andre må skrive ned det de skal lære.
- Elevene kan få veiledning i å lære seg effektive repetisjonsstrategier slik at de lettere kan huske lærestoffet. Å lage lett gjenkjennelige assosiasjoner til et ord er ofte en mer effektiv måte å memorere kunnskap enn ren pugging. For eksempel huskeregler når det gjelder staving av ord eller matematikkformler. Eksempel: Det er aldri to L-er i aldri og det er alltid to L-er i alltid.
Kritikken
– Forbindes med pugging. Noen er motstandere av denne strategien fordi læring skal skje naturlig og være morsomt og ikke skje på “mekanisk vis”.
– Har begrenset verdi i seg selv, men kan danne grunnlag for bredere kunnskap innen faget.
Andre relevante artikler
- Læringsstrategier
- Organiseringsstrategier
- Elaboreringsstrategier
- Begrepskart med oversikt over alle fagbegrepene
Kilder
Imsen, G. (2014). Elevens verden. Innføring i pedagogisk psykologi (5. utg.). Oslo: Universitetsforlaget.
Utdanningsdirektoratet. (2019, 21. mars). Læringsstrategier og tilpasset opplæring. Hentet fra https://www.udir.no/laring-og-trivsel/tilpasset-opplaring/laringsstrategier/
Innholdet bygger på arbeid av prosjektgruppe 12,27. Det er omskrevet og tilpasset en kortere artikkelversjon.